pythainlp/thai_wikipedia_clean_20230101 huggingface dataset:
แต่แล้วในปีค.ศ. 1974 ปีเตอร์ แกเบรียล (Peter Gabriel)นักร้องนำได้ลาออกจากวง ทางวงจึงหานักร้องใหม่ ได้ทำการออดิชั่น 400คน ไม่เข้าตาสมาชิกในวงเลยแม้แต่น้อย ฟิล คอลลินส์จึงขอลองทดสอบดู ปรากฏว่าสมาชิกในวงถึงกับตะลึง ฟิล คอลลินส์จึงได้เป็นนักร้องนำแทนปีเตอร์ แกเบรียล และเป็นมือกลองควบคู่ไปด้วย ซึ่งก็ยังคงทำหน้าที่ได้ดีอยู่เช่นเดิม แม้ว่าจะต้องตีกลองไปด้วยร้องไปด้วยก็ตาม
อัลบั้ม A Trick Of The Tail ที่เป็นอัลบั้มแรกของวงที่ฟิล คอลลินส์ รับหน้าที่ร้องนำ ต่อมาอัลบั้ม Duke ก็ประสบความสำเร็จเช่นกัน ในช่วงนี้ฟิล คอลลินส์อัลบั้มเดี่ยวของตนเองในปี 1981 เมื่ออายุย่างเข้า30ปี เป็นอัลบั้มแรกคือ Face Value อัลบั้มชุดนี้มีเพลงฮิตอย่าง In The Air Tonight และอีกมาก
ในยุค80 นั้น ฟิล คอลลินส์มีเพลงฮิตหลายเพลงเช่น "Sussudio,One More Night,Do You Remember,Groovy Kind Of Love,In The Air Tonight,Another Day In Paradise" และเพลงอื่นๆที่ไปร่วมงานกับคนอื่นๆอย่าง Philip Bailey นักร้องนำวง Earth Wind &amp; Fire ในเพลง "Easy Lover" แล้วก็ได้ไปตีกลองในงาน Band Aid ในเพลง Do You Know There A Christmas? ที่มีเซอร์ บ๊อบ เกลด๊อฟ และศิลปินยุค 80 ในยุคนั้นอย่าง ดูแรน ดูแรน,Spandau Ballet,ยูทู,คัลเจอร์ คลับ เป็นคนร้อง ซึ่งฟิลเองก็มีส่วนร่วมมาก
แต่ในยุค 80 นั้นฟิล คอลลินส์ ก็ยังคงทำงานให้กับ เจเนซิสอยู่เสมอๆ ควบคู่ไปกับงานเดี่ยว ร่วมงานกับ เจเนซิสเป็นอัลบั้มสุดท้ายในปี 1992 อัลบั้ม We Can't Dance
ฟิล คอลลินส์ออกอัลบั้มของตนเองในปี 1993 คือ Both Sides ที่ฟิล คอลลินส์เล่นดนตรีเองหมดทุกชิ้นในอัลบั้มชุดนี้
ในปี 1995 ฟิล คอลลินส์ก็ขอออกจากวงเจเนซิส ในปี1998 Phil ออกอัลบั้ม Dance Into The Light ซึ่งถือว่าเป็นอัลบั้มที่แย่ที่สุดและประสบความสำเร็จน้อยที่สุดในชีวิตของเขาเอง แต่การทัวร์โปรโมตอัลบั้มชุดนี้ก็ประสบความสำเร็จดี ในปี1998 ออกอัลบั้มรวมฮิตที่มีชื่อว่า Hits
และในปี 2002 ฟิล คอลลินส์ออกอัลบั้มเดี่ยวชุดที่ 7 Testify ที่มีเพลงขายอย่าง "Can't Stop Loving You" ซึ่งก็ไม่ประสบความสำเร็จเท่าไหร่นัก แต่การทัวร์โปรโมตก็ถือว่าประสบความสำเร็จเหมือนเดิม หลังจากนั้นฟิล คอลลินส์ก็ทำเพลงให้กับภาพยนตร์หลายเรื่องอย่าง Brother Bear และในปี 2004-2005 ฟิล คอลลินส์ก็ออกทัวร์ทั่วโลก Farewell Tour และประกาศว่าทัวร์นี้เป็นทัวร์สุดท้ายในชีวิต เนื่องจากฟิล คอลลินส์ประกาศว่าเริ่มมีปัญหาในการได้ยิน
ในปี 2016 ฟิล คอลลินส์ ได้กลับมาอีกครั้งหลังจากรีไทร์นาน 5 ปี ด้วยการแสดงคอนเสิร์ตในพิธีเปิดการแข่งขันเทนนิส US Open 2016 โดยมี นิโคลัส คอลลินส์ ลูกชายของเขารับหน้าที่เป็นมือกลอง
และในปี 2017 ฟิล คอลลินส์ ก็เริ่มออกทัวร์คอนเสิร์ตอีกครั้งในชื่อคอนเสิร์ต "Not Dead Yet Tour" ซึ่งจัดในวันที่ 2-30 มิถุนายน 2017 โดยจะทำการแสดงเฉพาะที่ประเทศอังกฤษ, ประเทศเยอรมนี, ประเทศฝรั่งเศส และประเทศไอร์แลนด์
คอลลินส์เป็นพ่อทางสายเลือดของนักแสดงและนางแบบชาวอังกฤษ ลิลี คอลลินส์
ภรรยาคนที่สามของเขาชื่อ Orianne Cevey เป็นลูกครึ่งไทย-สวิส ทั้งคู่พบกันที่เมืองโลซาน สวิสเซอร์แลนด์ ขณะไปทัวร์คอนเสิร์ตที่นั่น แต่งงานกันในปี 1999 มีลูกสองคน ก่อนจะแยกทางกันในเดือนมีนาคม 2006
จูเต๋อ
จอมพลจูเต๋อ  (1 ธันวาคม 1886- 6 กรกฎาคม 1976) เป็นชาวจีนที่เป็นนายพล ขุนศึก นักการเมือง นักปฏิวัติ และเป็นหนึ่งในผู้ก่อตั้งพรรคคอมมิวนิสต์จีน เขาเกิดในครอบครัวที่ยากจนในมณฑลเสฉวน ปี ค.ศ. 1886 เขาได้รับอุปการะเลี้ยงดูจากลุงผู้ร่ำรวยในตอนอายุเก้าขวบ ความมั่งคั่งนี้ทำให้เขาได้รับการศึกษาชั้นต้นที่ดีเยี่ยมซึ่งนำไปสู่การเข้าเรียนในโรงเรียนวิชาทหาร ภายหลังช่วงเวลาที่เขาอยู่ในโรงเรียนวิชาทหาร เขาได้เข้าร่วมกองทัพกบฏ และไม่นานก็กลายเป็นขุนศึก หลังจากนั้นเขาก็ได้ยอมรับลัทธิคอมมิวนิสต์ เขาได้มีอำนาจด้วยยศทหารของกองทัพแดงจีนในขณะที่อยู่ในการรักษาความปลอดภัยประเทศ ในช่วงที่จีนภายใต้การควบคุมของเหมา จูได้เป็นเจ้าหน้าที่ระดับสูงในพรรคคอมมิวนิสต์จีน เขาได้ทำหน้าที่เป็นผู้บัญชาการทหารสูงสุดแห่งกองทัพสายที่แปดในช่วงสงครามจีน-ญี่ปุ่นครั้งที่สอง ในปี ค.ศ. 1955 เขาได้กลายเป็นหนึ่งในสิบจอมพลแห่งกองทัพปลดปล่อยประชาชน ซึ่งเขาได้รับการยกย่องในฐานะผู้ก่อตั้งที่สำคัญ จูยังเป็นบุคคลทางการเมืองที่สำคัญจนกระทั่งเขาเสียชีวิตในปี ค.ศ. 1976 ในฐานะที่เป็นประธานคณะกรรมการประจำสภาประชาชนแห่งชาติ ตั้งแต่ปี ค.ศ. 1975 ถึง ค.ศ. 1976 จูเป็นประมุขแห่งรัฐของสาธารณรัฐประชาชนจีน
จูเต๋อเกิดในครอบครัวเศรษฐี จูเต๋อเป็นผู้มีอิทธิพลเขามีลูกน้องมาก ชอบใช้จ่ายอย่างสุรุ่ยสุร่าย แต่จูเต๋อเป็นผู้มีความเฉลียวฉลาด ทำงานเก่ง จูเต๋อเป็นนักอ่านและชื่นชอบวรรณกรรมเรื่อง "ผู้ยิ่งใหญ่แห่งเขาเหลียงซาน"
การรับราชการระยะแรก.
จูเต๋อเข้าเรียนในวิทยาลัยการทหารของมณฑลยูนนาน และ ได้ทำงานในกองทัพบกในปีค.ศ. 1911 ดร.ซุนยัดเซ็นทำการปฏิวัติราชวงศ์ชิงจูเต๋อเข้าร่วมทำการปฏิวัติในมณฑลยูนนานด้วย ต่อมาในปี ค.ศ. 1921 เขาเป็นผู้บัญชาการตำรวจมณฑลยูนนาน และ ได้เป็นเจ้ากรมการคลัง และช่วงนั้น เขารับเงินใต้โต๊ะ ติดผู้หญิง สูบฝิ่น จนได้รับฉายาว่า ขุนพลขี้ยา จูเต๋อมีภรรยา 9 คน
ค.ศ. 1921 จูเต๋อเริ่มศึกษาแนวคิดของลัทธิมาร์กซิสต์ จนกระทั่งจูเต๋อได้พบกับสมาชิกพรรคคอมมิวนิสต์จีนที่กำลังศึกษาและใช้แนวความคิดของมาร์กซ์ในทางการเมืองกันอยู่ แต่ไม่มีใครสนใจจูเต๋อเพราะเขาเป็นเพียงแค่ "ขุนพลขี้ยา" จูเต๋อจึงเดินทางไปศึกษาแนวคิดของลัทธิมาร์กซ์ที่ประเทศเยอรมนี ปีต่อมาค.ศ. 1922 ในประเทศเยอรมนี จูเต๋อพบกับโจวเอินไหลเขาจึงได้เข้าร่วมเป็นส่วนหนึ่งของพรรคคอมมิวนิสต์จีนในที่สุด ค.ศ. 1925 จูเต๋อไปเรียนวิชาทางการทหารต่อในกรุงมอสโคว์ ประเทศรัสเซีย และกลับมายังจีน แต่ฐานะของความเป็นสมาชิกพรรคคอมมิวนิสต์จีนยังคงถูกเก็บไว้เป็นความลับ
รัฐบาลจีนก๊กมินตั๋ง.
จูเต๋อกลับไปทำงานในกองทัพของรัฐบาลจีนก๊กมินตั๋งของเจียงไคเชคเมื่อ ดร.ซุนยัดเซ็นได้ถึงแก่กรรม และขณะนั้นนายพลเจียงไคเชคดำรงตำแหน่งแม่ทัพของก๊กมินตั๋ง จูเต๋ออยู่ในฐานะของทหารของพรรคก๊กมินตั๋งได้ดำรงตำแหน่งเป็นผู้บัญชาการตำรวจ และเป็นครูใหญ่ของโรงเรียนนายทหารของเมืองหนันชาง เมืองหลวงมณฑลฝูเจี้ยน
การเปลี่ยนสู่พรรคคอมมิวนิสต์จีน.
ค.ศ. 1927 เกิดสงครามกลางเมือง โจวเอินไหลได้ปฏิวัติหนันชางได้จนสำเร็จ โดย จูเต๋อ ผู้บัญชาการตำรวจแห่งหนันชางในขณะนั้น ได้เชิญนายทหารของพรรคก๊กมินตั๋งไปกินเลี้ยงร่ำสุรากัน และถูกกันตัวไปไหนไม่ได้ ขณะในเมืองทั้งสองฝ่ายรบกันอย่างดุเดือดถึง 4 ชั่วโมง และในที่สุดจูเต๋อและหลินเปียวได้สบทบกำลังเป็นทหารของจีนคอมมิวนิสต์อย่างเต็มตัว และ จากนั้นพรรคคอมมิวนิสต์จีนยึดหนันชางได้เพียงสัปดาห์เดียว ทหารก๊กมินตั๋งเข้ามายึดเมืองคืนได้สำเร็จ
จูเต๋อ พร้อมด้วยหลินอี้ หลินเปียว เข้ายึดเมืองเซียนจ้าง ที่พรรคก๊กมินตั๋งปกครองอยู่ได้สำเร็จ โดยเจียงไคเชคเริ่มเห็นบทบาทของจูเต๋อมากขึ้น จึงสั่งการให้กำจัด จนในที่สุดจูเต๋อต้องล่าถอยหนีและได้พบกับเหมาเจ๋อตง ที่เขาจิงกัง ฐานที่มั่นของเหมาเจ๋อตง จูเต๋อได้รวมกำลังกับเหมาเจ๋อตงนำกองกำลังชาวนาเข้าร่วมเป็นกองกำลังจรยุทธ์ ในฤดูหนาวปี 1927-1928 เขาสามารถรวบรวมกำลังผลที่ผสมระหว่างชาวนาและกรรมกรถึง 10,000 คน โดยจูเต๋อเป็นผู้บัญชาการทหาร ส่วนเหมาเจ๋อตงเป็นประธานทางการเมือง จากนั้นเหมาเจ๋อตงกับจูเต๋อช่วยกันตีเมืองต่างๆ จนประชาชนได้เรียกทั้ง 2 คนเป็นเสียงเดียวกันว่า "จูเหมา"
ในระหว่างเดือนพฤศจิกายน ค.ศ. 1930 ถึงเดือนตุลาคม ค.ศ. 1933 เจียงไคเชคได้ทำการล้อมปราบคอมมิวนิสต์จีนเขาจิงกัง จนครั้งสุดท้าย เจียงไคเชคได้นำกองทหารจำนวนหนึ่งล้านคน และเครื่องบินอีก 200 ลำ เข้าล้อมปราบ และปี ค.ศ. 1934 โดยยุทธวิธีการปิดล้อมทางเศรษฐกิจของเจียงไคเชคทำให้ "จูเหมา" เสียฐานที่มั่นเขาจิงกัง
สงครามกับญี่ปุ่น.
ญี่ปุ่นได้บุกเข้ายึดแมนจูเรีย และเจียงไคเชคจึงยุติสงครามกลางเมืองกับ "จูเหมา" หันไปต่อต้านญี่ปุ่นแทน ด้านเหมาเจ๋อตงและจูเต๋อ ก็มุ่งเดินทัพทางไกลเพื่อไปต่อต้านญี่ปุ่นเช่นกัน
การประกาศสถาปนาจีนใหม่.
ค.ศ. 1949 จูเต๋ออายุ 63 ปี ได้ยืนข้างเหมาเจ๋อตง ในฐานะ รองประธานคณะกรรมาธิการทหาร ต่อหน้าประชาชนในการประกาศสถาปนาจีนใหม่
ไดอาน่า รอส
แคดดี้
แคดดี้  คือ คนที่คอยแบกกระเป๋าอุปกรณ์ของผู้เล่นกีฬากอล์ฟ คอยให้คำแนะนำ แคดดี้ที่ดีจะทราบว่า สนามที่เล่นอยู่นั้น มีลักษณะอย่างไร รวมถึงระยะของหลุม การปักพิน และ การเลือกใช้ไม้กอล์ฟด้วย
ละครบรอดเวย์
ละครบรอดเวย์  มีชื่อเสียงทางด้านของศิลปะการละครเวที มีเอกลักษณ์ของละครอเมริกันอย่างที่นิยมกันเรียกกันว่าละครเพลง มีองค์ประกอบรูปแบบการแสดง เพลงและการเต้นรำในลักษณะต่างๆ ที่กำหนดไว้อย่างตายตัวไม่ว่าจะมีการแสดงสักกี่รอบก็ตาม โดย บรอดเวย์ เป็นชื่อของถนนสายหนึ่งในนครนิวยอร์ค ประเทศสหรัฐอเมริกา
และวงการภาพยนตร์ก็มักจะนำเรื่องราวจากละครเพลงมาทำเป็นภาพยนตร์และส่วนมากจะประสบความสำเร็จได้รางวัลอยู่เสมอ เช่น เรื่อง West Side Story, The Sound of Music, South Pacific, The King and I, และ Chicago เป็นต้น
ละครเพลงบรอดเวย์ แต่ละเรื่องมักได้รับความนิยมยาวนานมาก ตัวอย่าง เมื่อวันที่ 9 มกราคมปีนี้เอง ที่สถิติบันทึกว่า ละครเพลงเรื่อง The Phantom Of Opera ได้ทำการแสดงยาวนานที่สุด จำนวน 7,486 รอบ ณ โรงละครมาเจสติก และหลายเรื่องได้รับรางวัลโทนี่ ซึ่งเป็นมาตรฐานดีที่สุดของวงการบรอดเวย์
ในยุคแรกของละครเพลงที่เกิดขึ้นนี้ได้รับอิทธิพลทางการแสดงจากประเทศทางแบบยุโรป ซึ่งมีลักษณะเป็นโอเปร่า (Operetta)คือมีรูปแบบการร้องเพลงแบบโอเปราร่วมกับการแสดง และมีโครงเรื่องที่มีลักษณะเหนือจริงมีเนื้อหาเกี่ยวข้องกับความรัก มีการเต้นประกอบการแสดงที่เรียกกันว่า โรแมนติก บัลเล่ต์ (Romantic Ballet) เช่นเรื่อง The Red Mill (1906) Naughty Marietta (1910) Sweethearts (1913)
ยุคที่สอง ในยุคนี้จัดว่าเริ่มเป็นยุคของละครเวทีแบบอเมริกันโดยแท้ คือมีรูปแบบการประพันธ์ เค้าโครงเรื่อง และองค์ประกอบต่างๆ ของละครมีลักษณะเป็นเรื่องราวของชาวบ้าน ชาวเมืองปกติในอเมริกา ใช้เพลงป็อป มีการนำการเต้นรำเข้ามาประกอบ มีบทพูดและมีการร้องเพลง การเต้นรำเพื่อเชื่อมต่อเรื่องราวจากเหตุการณ์หนึ่งไปสู่อีกเหตุการณ์หนึ่ง มีการเปลี่ยนฉาก มีบทชวนหัว เสียดสีล้อเลียนเหตุการณ์ที่สำคัญต่างๆ ที่เข้ากับเหตุการณ์ตอนนั้น ผู้นำการผลิตละครเพลงเวทีแบบอเมริกันในยุคนี้ได้แก่ จอร์ช แอมโคแฮน (1848-1942), เจอโรม เคิร์น (1885-1945), เออร์วิง เบอร์ลิน (1888-1985) ละครเพลงที่มีชื่อเสียงมากที่สุดในยุคนี้ได้แก่ Show boat (1927),Funny Face (1927), Roberta (1933), Annie get your guns (1946)
ยุคที่สาม จะมีเนื้อหาและเรื่องราวของละครเพลงในยุคนี้เน้นการเสนอเรื่องราวที่สะท้อนชีวิตจริงมากขึ้น และมีการนำเรื่องจากบทกวี วรรณคดีมาแสดงและผสมผสานเนื้อเรื่อง มีการเต้นรำมากขึ้น ละครเพลงในยุคนี้มีลักษณะเป็นละคร (Drama) มากขึ้น มีความสมบูรณ์มากขึ้นกว่าในยุคก่อน ผลงานเด่นในยุคนี้ได้แก่ Oklahoma! (1943)
, South Pacific (1949), The King and I (1951), My Fair Lady (1956), The Sound of Music (1959)Camelot (1960), Funny Girls (1964) เป็นต้น
ยุคที่สี่ เป็นยุคของรูปแบบใหม่แห่งวงการละครเพลง คือการนำเสนอเรื่องราวจะมุ่งเน้นไปที่เรื่องราวของวีรบุรุษ ความรักความยิ่งใหญ่ตระการตาหมดไปมีการนำเสนอเรื่องราวที่สะท้อนชีวิตสังคมในแง่มุมต่างๆ ซึ่งไม่จำเป็น จบลงด้วยความสุข หรือเป็นสิ่งที่สังคมยอมรับ อาจจะมีการใช้เพลงร็อกแอนด์โรลประกอบการแสดง เช่น Jesus Christ Superstar (1968) Grease (1972) และในยุคนี้นับเป็นการเริ่มต้นละครแบบทดลองคือมีการนำเรื่องราวที่แปลกออกไปมานำเสนอเช่นเรื่อง Cabaret (1966) และเรื่อง Evita (1970)เป็นต้น ซึ่งทั้งสองเรื่องนี้ได้รับรางวัลมากมายและกลายเป็นละครเวทีที่ได้รับความนิยมเปิดแสดงติดต่อกันเป็นเวลานาน เพลงประกอบที่ได้รับความนิยมมากจากละครทั้งสองเรื่องนี้ก็คือ Cabaret, May be this time, Don’t cry for me Argentinaซึ่งประพันธ์โดยเจ้าพ่อแห่งวงการละครเพลง แอนดรู ลอยด์ เว๊บเบอร์
ปัจจุบันละครบรอดเวย์ได้รับการพัฒนาอย่างต่อเนื่อง มีการนำเทคโนโลยีที่ทันสมัย มาปรับใช้ให้เข้ากับเรื่องราวและเหตุการณ์อยู่เสมอ ไม่ว่าจะเป็นคอมพิวเตอร์ เครื่องยิงเลเซอร์ เครื่องสร้างภาพ 3 มิติ เครื่องสร้างปรากฏการณ์ธรรมชาติเทียม ทำให้ละครดูสมจริงสมจังมากขึ้นทุกที เป็นจุดเด่นที่ทำให้ผู้ชมชื่นชอบละครบรอดเวย์มาโดยตลอด
ลักษณะของละครบรอดเวย์.
เค้าโครงเรื่องอีกประเภทหนึ่งคือเรื่องราวสะท้อนชีวิตความเป็นอยู่ที่แท้จริงของสังคม เช่นเรื่อง Cabaret, West Side Story, Chicago
ฮันยาง
วัตถุโบราณ
แซ็กซ์-โคเบิร์กและก็อตธา
การจัดการองค์ความรู้
คำถาม เป็น ประโยคหรือวลีที่สื่อออกมา เพื่อแสดงความต้องการคำตอบ หรือ ข้อมูลจากคู่สนทนา คำถามสามารถนำไปใช้ในการละเล่นต่าง ๆ เช่น เกมโชว์ หรือการเล่นทายปัญหากันในกลุ่ม ในบางภาษา เช่น ภาษาอังกฤษ การเขียนประโยคคำถามจะลงท้ายด้วยเครื่องหมาย ? (ปรัศนี)
กรีนลอว์น
กรีนลอว์น  อยู่ในเขตซัฟโฟล์ค นิวยอร์ก ประเทศสหรัฐอเมริกา
กรีนลอว์นตั้งอยู่พิกัด
จากการสำรวจสำมะโนประชากรปี 2000 พบว่ามีประชากรอยู่ 13,286 คน, 4,499 ครัวเรือน, และ 3,347 ครอบครัว ความหนาแน่นประชากร 1,397.8/ตารางกิโลเมตร
จักรวรรดิสยาม
สมเด็จพระจักรพรรดิฮิโระฮิโตะ
สมเด็จพระจักรพรรดโชวะ
บอยซ์ทูเมน
บอยซ์ทูเมน  เป็นกลุ่มนักร้องแนวอาร์แอนด์บี จากเมืองฟิลาเดลเฟีย สหรัฐอเมริกา เริ่มก่อตั้งวงในปี 1988 โดยมีสมาชิก 4 คนคือ Nathan Morris, Michael McCary, Shawn Stockman, และ Wanya Morris, สังกัดโมทาวน์เรคคอร์ดส
บอยซ์ทูเมน มีเพลงอันดับ 1 ในอเมริกา 5 เพลงคือ "End of the Road", "I'll Make Love to You", "On Bended Knee" , "4 Seasons of Loneliness" และ "One Sweet Day" (ร้องกับมารายห์ แครี) ซึ่งเพลงนี้สร้างสถิติเป็นเพลงอันดับ 1 ที่ติดชาร์ทบนอันดับ 1 นานที่สุดคือ 16 สัปดาห์
พระลานชนดำรี
พระลานชนดำรี ( "พฺระลานชล̍ฎํรี" "พระลานชนช้าง"; ) เป็นส่วนหนึ่งของกำแพงเมืองนครธมในจังหวัดเสียมเรียบ ประเทศกัมพูชา
ลานนี้มีความยาว 350 เมตร ชัยวรรมันที่ 7 พระมหากษัตริย์แห่งจักรวรรดิเขมร เคยใช้เป็นลานทอดพระเนตรขบวนทัพ จัดราชพิธี และเสด็จออกมหาสมาคม
สถานที่แห่งนี้อยู่ต่อเนื่องกับพิมานอากาศในเขตราชฐาน สิ่งก่อสร้างส่วนใหญ่ทำด้วยวัสดุธรรมชาติ จึงหลงเหลืออยู่น้อยในปัจจุบัน ที่เหลือเป็นแต่ฐานพระลาน ส่วนชื่อ "ชนดำรี" (ชนช้าง) นั้นเป็นนามที่ขึ้นใหม่ตามรูปสลักขบวนช้างพร้อมควาญซึ่งอยู่ทางฝั่งตะวันออก นอกจากนี้ ที่พระลานยังมีรูปครุฑและสิงห์ขนาดใหญ่อยู่บนกำแพง
จักรพรรดินีเฮวอน
ไลโอเนล ริชชี
ไลโอเนล บร็อคแมน ริชชี จูเนียร์ (; เกิดเมื่อวันที่ 20 มิถุนายน ค.ศ. 1949) เป็นนักร้องชาวอเมริกัน , นักแต่งเพลง , นักดนตรี , โปรดิวเซอร์ , นักแสดง เริ่มต้นในปี ค.ศ. 1968 , เขาเป็นนักร้องนำภายในวง คอมโมดอร์ส และเซ็นสัญญากับค่ายเพลง โมทาวน์เรเคิดส์
ภายหลังที่ไลโอเนลออกจากวงคอมโมดอร์ส ก็ทำผลงานอัลบั้มเดี่ยวในปี ค.ศ. 1982 ในชื่ออัลบั้ม Lionel Richie โดยอัลบั้มนี้สามารถขายได้มากกว่า 100 ล้านแผ่นทั่วโลก และทำให้เขากลายเป็นศิลปินที่มียอดขายอัลบั้มที่ดีในทุกช่วงเวลา
ไลโอเนล บร็อคแมน ริชชี จูเนียร์ เกิดและเติบโตใน ทัชกีซี , แอละแบมา เป็นลูกชายกของ อัลบาต้า อาร์ (ฟอร์เตอร์) และ ไลโอเนล บร็อคแมน ริชชี เขาเรียนที่มหาวิทยาลัยทัชกีซี บ้านของปู่ของเขาอยู่ฝั่งของบ้านผู้อำนวยการในมหาวิทยาลัย ครอบครัวของเขาย้ายไปยัง โจเลียต , อิลลินอยส์ แม่ของเขาอัลบาต้าเป็นผู้อำนวยการที่โรงเรียนประถม Eliza Kelly Elementary School พ่อของเขาทำงานอยู่ที่ Armcom แต่หมดสัญญาแล้วปัจจุบันทำงานอยู่ที่ Joliet Arsenal ริชชีจบการศึกษาระดับมัธยมจากโรงเรียน Joliet Township High School และเป็นนักเทนนิสในเมืองโจลีต เขาได้รับการทุนศึกษาที่จะเรียนในสถานบัน Tuskegee Institute และออกจากสถาบัน Tuskegee Institute หลังจากเขาเรียนได้ในระดับปีที่สอง ริชชีมุ่งมั่นศึกษาเรื่องศาสนาจักรในโบสถ์ Episcopalian Church เหตุเพราะเขาอยากเป็นพระสงฆ์ แต่ท้ายที่สุดเขาก็ไม่ได้เป็นพระสงฆ์และเขาก็ตัดสินใจที่จะมุ่งมันไปเอาดีด้านเพลงแทน เขายังเป็นสมาชิกของ Kappa Kappa Psi และเป็นสมาชิก Alpha Phi Alpha
เวิร์ล มิวสิก อวอร์ดส
ลิโอเนล ริชีย์
รายชื่อวัดในจังหวัดอุตรดิตถ์
วัดราษฏร์ในจังหวัดอุตรดิตถ์.
วัดราษฏร์ในอำเภอบ้านโคก.
วัดราษฏร์มหานิกาย.
พระอธิการสุภี สุภทฺโท (จร.)
พระใบฎีกาบุญมี ชาคโร (จร.)
พระครูสถาพรจิตตานุยุต (จต.ชท.)
พระใบฎีกาประทีป ปิยธมฺโม (จต.จร.)
พระเดชโกมล กิตฺติสมฺปญฺโญ (รก.จร.)
พระอุทัย อิณฺทปญฺโญ (รก.จร.)
☆รายชื่อวัดในเขตอำเภอบ้านโคกมีดังนี้...
๑.วัดโพธิ์ชัยศรี บ้านโคกใน ตำบลบ้านโคก อำเภอบ้านโคกจังหวัดอุตรดิตถ์
๒.วัดโคกเหนือ บ้านโคกเหนือ
ตำบลบ้านโคก อำเภอบ้านโคก จังหวัดอุตรดิตถ์
๓.วัดบ้านโคกใหม่ บ้านโคกใหม่ ตำบลบ้านโคก อำเภอบ้านโคก จังหวัดอุตรดิตถ์
๔.วัดห้วยครั่ง บ้านห้วยครั่ง ตำบลบ้านโคก อำเภอบ้านโคก จังหวัดอุตรดิตถ์
๕.วัดฟากนา บ้านฟากนา ตำบลบ้านโคก อำเภอบ้านโคก จังหวัดอุตรดิตถ์
๑.วัดนาขุม บ้านนาขุม ตำบลนาขุม อำเภอบ้านโคก จังหวัดอุตรดิตถ์
๒.วัดห้วยเหล่า บ้านห้วยเหล่า ตำบลนาขุม อำเภอบ้านโคก จังหวัดอุตรดิตถ์
๓.วัดโพนหญ้านาง
บ้านโพนหญ้านาง-ปางควาย
ตำบลนาขุม อำเภอบ้านโคก จังหวัดอุตรดิตถ์
๑.วัดจอมแจ้ง บ้านม่วงเจ็ดต้น ตำบลม่วงเจ็ดต้น อำเภอบ้านโคก จังหวัดอุตรดิตถ์
๑.วัดบ่อเบี้ยวนาราม บ้านบ่อเบี้ย ตำบลบ่อเบี้ย อำเภอบ้านโคก จังหวัดอุตรดิตถ์
วัดสวางคบุรีมุนีนาถ
ชุมนุมเจ้านครศรีธรรมราช
โซนิคไรเดอร์ส
โซนิคไรเดอร์ส  เป็นเกมแข่งรถจากเกมชุดโซนิคเดอะเฮดจ์ฮ็อก ผลิตโดยโซนิคทีม และจัดจำหน่ายโดยเซก้า โซนิคไรเดอร์สถือเป็นเกมแข่งรถลำดับที่สี่ในเกมชุดโซนิคเดอะเฮดจ์ฮ็อก ซึ่งเกมก่อนหน้านั้นได้แก่ "โซนิคดริฟท์ 1" และ "2", "โซนิค R" โดยในครั้งนี้ตัวละครจะใช้อุปกรณ์ซึ่งเป็นกระดานลอยตัว (รวมรองเท้าและจักรยานยนต์) ที่เรียกว่า เอ็กซ์ทรีมเกียร์ (ถูกเรียกย่อๆว่า EX เกียร์ หรือ เกียร์)
"โซนิคไรเดอร์ส"ผลิตและวางจำหน่ายในวาระครบรอบ 15 ปีของเกมชุดโซนิคเดอะเฮดจ์ฮ็อก โดยมีการเพิ่มตัวละครใหม่ 5 ตัวคือกลุ่มบาบิลอนโร้กส์ 3 คนและหุ่นยนต์ E-10000 2 ตัว นอกจากนั้นแล้วยังมีตัวละครอื่นๆของค่ายเซก้าที่ผลิตโดยโซนิคทีมอย่าง NiGHTS (จากเกม "NiGHTS อินทูเดอะดรีม"), อูลาล่า (จากเกม"สเปซแชนเนิล 5") และ ไอไอ (จากเกม"ซูเปอร์มังกี้บอล") มาร่วมเป็นตัวละครที่สามารถเลือกเล่นได้อีกด้วย
ตัวเกมวางจำหน่ายในเครื่องเล่นเกมยุคที่หกทั้งสามระบบ ได้แก่ เพลย์สเตชัน 2, เอ็กซ์บ็อกซ์, เกมคิวบ์ รวมถึงคอมพิวเตอร์พีซี และมีความเป็นไปได้ว่านี่เป็นเกมสุดท้ายในเกมชุดโซนิคเดอะเฮดจ์ฮ็อกสำหรับเครื่องเล่นเกมยุคที่หก อย่างไรก็ดีทางเซก้าเคยให้สัมภาษณ์ว่าทางบริษัทยังคงจะสนับสนุยเพลย์สเตชัน 2 ต่อไปอีก 2 ปีด้วยเกมโซนิค อย่างไรก็ดียังไม่มีการยืนยันว่าจะมีเกมโซนิคใดถูกพัฒนาให้เพลย์สเตชัน 2 รวมทั้งอีกสองเครื่องที่เหลือด้วย
บาบิลอนโร้กส์ กลุ่มโจรในตำนานซึ่งเจ็ท หัวหน้ากลุ่มได้รับกุญที่จะไขไปสู่ดินแดนของพวกเขาที่ชื่อว่า บาบิลอนการ์เดน มาจากพ่อของเขา ซึ่งขณะที่พวกเขาพยายามหาทางฟื้นพลังให้กับบาบิลอนการ์เดน ดร.เอ็กแมน ก็เข้ามาหาและเสนอให้ขโมยสิ่งที่เรียกว่า คาออสเอเมอรัลด์ ซึ่งเชื่อว่าเป็นขุมพลังที่จะปลุกบาบิลอนการ์เดนขึ้นมาได้
ต่อมาในเมืองฟิวเจอร์ซิตี้ ซึ่งพวกโซนิค (อันประกอบด้วยโซนิค เดอะเฮดจ์ฮ็อก, ไมลส์ "เทลส์" พราวเวอร์ และ นัคเคิลส์ ดิอีคิดนา) กำลังตามจับสัญญาณของคาออสเอเมอรัลด์ ทันใดนั้นพวกบาบิลอนโร้กส์ก็ปรากฏตัวออกมาพร้อมกับคาออสเอเมอรัลด์ที่ขโมยมา โซนิคพยายามตามไปแต่ล้มเหลว
วันต่อมาพวกโซนิคได้พบว่าดร.เอ็กแมน ได้จัดการแข่งขันเอ็กซ์ทรีมเกียร์ขึ้น โดยมีเงื่อนไขว่าผู้เข้าแข่งขันทุกคนจะต้องจ่ายคาออสเอเมอรัลด์คนละ 1 เม็ดและคนที่ชนะเลิศจะได้ทั้งหมดไป เมื่อดร.เอ็กแมนเปิดเผยหน้าตาผู้ที่ลงทะเบียนแล้วพบว่าเป็นพวกบาบิลอนโร้กที่เจอกันเมื่อวาน โซนิคซึ่งต้องการแก้มือที่แพ้ให้กับพวกนั้นจึงตัดสินใจเข้าร่วมการแข่งครั้งนี้ด้วย
เกมนี้ยังคงยึดระบบลักษณะตัวละคร 3 ประเภทจากเกมโซนิคฮีโร่ส์ อันได้แก่ความเร็ว, บินและพลัง โดยลักษณะพิเศษทั้ง 3 จะได้เปรียบและเสียเปรียบกันไปในแต่ละสนาม นอกจากนั้นแล้วเอ็กซ์ทรีมเกียร์บางอัน จะทำให้ตัวละครในแต่ละประเภทสามารถใช้ความสามารถของประเภทอื่นได้ (เช่น ให้ตัวละครบินได้ หรือให้ตัวละครสามารถชนสิ่งกีดขวางได้)
ตัวละครหลัก 6 ตัวที่ให้เล่นในโหมดเนื่อเรื่อง (โซนิค, เทลส์, นัคเคิลส์, เจ็ท, เวฟ, สตอร์ม) และเอมี่ (ซึ่งไม่ได้เล่นในโหมดเนื้อเรื่อง) และเอ็กซ์ทรีมเกียร์ประจำตัวของพวกเขาจะสามารถให้เลือกเล่นได้ตั้งแต่แรก ส่วนตัวละครตัวอื่นๆจะเพิ่มมาในภายหลังหลังจากที่ทำตามเงื่อนไขของเกม
ซูเปอร์โซนิคเป็นตัวละครที่ไม่ได้อยู่ในหน้าจอเลือกตัวละครตามปกติ ผู้เล่นจะต้องผ่านโหมดภารกิจครบทั้ง 100 ภารกิจโดยได้เหรียญทอง ผู้เล่นจะได้รับเกียร์ที่ชื่อว่า คาออสเอเมอรัลด์ จากนั้นให้เลือกโซนิคและเลือกเกียร์เป็นคาออสเอเมอรัลด์ โซนิคจะเปลี่ยนเป็นซูเปอร์โซนิคซึ่งใช้เกียร์บลูสตาร์ โดยจะมีความสามารถทั้ง 3 ประเภทอยู่ในตัว
ตัวละครประเภทความเร็วมีอัตราการเร่งและความเร็วสูงสุดที่มากกว่าตัวละครประเภทอื่น นอกจากนั้นแล้วพวกเขาเป็นตัวละครกลุ่มเดียวที่สามารถไถลไปตามรางได้ โดยการกดกระโดดสองครั้ง (ครั้งแรกกระโดด ครั้งที่สองเกาะ)
บิน.
ตัวละครประเภทบินจะอ่อนแอกว่าตัวละครประเภทอื่นๆ แต่ตัวละครบินสามารถบินผ่านสนามได้โดยใช้เนินกระโดดสำหรับบินและวงแหวนลม ซึ่งให้พวกเขาบินได้ รวมทั้งถ้าตกลงมา พวกเขาจะค่อยๆร่อนลงมา
ตัวละครประเภทพลังจะแข็งแกร่งและไม่ชะงักจากการชนสิ่งกีดขวางที่ทำลายได้ในสนามและยังได้รับอากาศอีกด้วย
ในเกมได้มีสนามแข่งทั้งหมด 19 สนาม โดย 13 สนามจะปรากฏในโหมดเนื้อเรื่อง ส่วนอีก 3 สนามจะปรากฏในโหมดเล่นอิสระ อีก 3 สนามสำหรับโหมดต่อสู้ สนามบางสนามจะเป็นการนำสนามที่มีอยู่แล้วมาเปลี่ยนบรรยากาศ
เอ็กซ์ทรีมเกียร์.
เอ็กทรีมเกียร์เป็นยานพาหนะที่ใช้ในการแข่งขัน มันมีรูปร่างเหมือนกระดานทั่วๆไป แต่จุดสำคัญในการใช้งานเอ็กซ์ทรีมเกียร์นั้นคืออากาศ
ในขณะที่ถูกใช้งานเอ็กซ์ทรีมเกียร์จะบรรจุอากาศไว้ข้างในและจะถูกปล่อยออกมาเรื่อยๆ โดยเมื่อใดก็ตามที่อากาศหมดเอ็กซ์ทรีมเกียร์จะไม่ลอยตัวและตัวละครก็จะวิ่งแทน เอ็กซ์ทรีมเกียร์นั้นสามารถอัดอากาศเข้าไว้ข้างในแล้วใช้เป็นแรงดันได้เช่น แอร์เบรกหรือกระโดด
ตัวละครทุกตัวสามารถเปลี่ยนเกียร์ได้ในโหมดเล่นอิสระ โดยที่แต่ละคนจะมีเกียร์เฉพาะตัวเป็นของตัวเองซึ่งจะถูกเลือกเป็นอันแรกสุดเมื่อเลือกตัวละคร เกียร์เฉพาะตัวนั้นไม่สามารถเปลี่ยนไปให้คนอื่นได้ ยกเว้น ดาร์คเนส ของชาโดว์และ E-ไรเดอร์ ของดร.เอ็กแมน นอกจากนั้นตัวละครบางคนจะมีเกียร์บางประเภทที่ไม่สามารถใช้ได้ (ดร.เอ็กแมนใช้ได้แต่จักรยานยนต์, อูลาล่าใช้จักรยานยนต์ไม่ได้, E-10000 ทั้งสองตัวใช้ได้เฉพาะกระดาน)
เอ็กซ์ทรีมเกียร์ถูกแบ่งออกเป็นสามประเภทคือ กระดาน(มีจำนวนเยอะที่สุด), เสกต (รองเท้า) และจักรยานยนต์ รวมทั้งหมดมี 43 ชนิด
โดยพื้นฐานแล้ว"โซนิคไรเดอร์ส"มีการเล่นที่เหมือนกันเกมแข่งรถทั่วๆไป นั่นคือพยายามเข้าเส้นชัยให้เป็นที่ 1 แต่โซนิคไรเดอร์สได้เพิ่มองค์ประกอบที่สำคัญๆให้กับตัวเกม อันได้แก่
การออกตัว.
ตรงข้ามกับเกมแข่งรถทั่วไปที่ให้ผู้เล่นออกตัวเมื่อเวลานับถึง 0 เกมโซนิคไรเดอร์สเมื่อเริ่มแข่งขันในแต่ละสนาม ผู้เล่นทุกคนจะได้เริ่มก่อนหน้าจุดเริ่ม ขณะที่เวลานับถอยหลังผู้เล่นจะสามารถควบคุมตัวละครให้เดินหน้าหรือถอยหลังก็ได้ จากนั้นก็วิ่งผ่านจุดเริ่มเมื่อเวลานับถอยหลังลงเป็น 0 ซึ่งจุดสำคัญคือการสะสมความเร็วก่อนที่จะผ่านจุดเริ่มและผ่านจุดเริ่มก่อนตัวละครตัวอื่นๆ เมื่อผ่านจุดเริ่ม เกมจะคำนวณจากความเร็วสะสม เวลาที่ใช้นับจากที่นับถอยหลังถึงจุดเริ่ม, ลำดับการผ่านจุดเริ่ม แล้วเกมจะนำมาคำนวณความเร็วในการออกตัวให้กับผู้เล่น ส่วนผู้เล่นที่ผ่านจุดเริ่มก่อนเวลาที่กำหนด จะถูกไฟฟ้าช็อตทำให้เสียเวลาในการออกตัวไปครู่หนึ่ง
ดังที่กล่าวไว้ข้างต้นว่าเอ็กซ์ทรีมเกียร์นั้นใช้อากาศเป็นพลังงานในการขับเคลื่อน อย่างไรก็ดีระหว่างเล่นผู้เล่นจะสูญเสียอากาศจากการใช้งาน, การพุ่งตัว, การใช้แอร์เบรก, การกระโดด ดังนั้นตัวเกมจึงเปิดโอกาสให้ผู้เล่นสะสมอากาศไว้ในเอ็กซ์ทรีมเกียร์ ซึ่งก็มีหลายวิธี โดยส่วนมากจะเป็นการใช้กลเม็ด, เก็บเลเวล, เติมอากาศที่จุดเติม หรือเก็บไอเท็มอากาศ
การเก็บแหวนในเกมนี้มีค่าสูงสุดอยู่ที่ 100 วง เมื่อผู้เล่นเก็บครบ 30 และ 60 วงผู้เล่นจะได้รับเลเวล 2 และ 3 ตามลำดับ (ผู้เล่นทุกคนจะเริ่มต้นที่เลเวล 1) โดยเลเวลที่เพิ่มขึ้นทำให้ผู้เล่นมีอากาศในเอ็กซ์ทรีมเกียร์มากขึ้น (และเติมอากาศในเอ็กซ์ทรีมเกียร์ให้เมื่อได้รับเลเวล) ซึ่งเท่ากับว่าผู้เล่นจะมีเวลาในการเล่นมากขึ้นก่อนที่อากาศจะหมด แต่เมื่อผู้เล่นถูกโจมตีหรือตกเหว แหวนจะหายไปหมดและเลเวลจะกลายเป็น 1 ใหม่
กลเม็ด.
เช่นเดียวกับเกมกีฬาประเภทลีลา โซนิคไรเดอร์สมีการเสริมระบบกลเม็ดให้กับผู้เล่น โดยกลเม็ดจะถูกเรียกมาได้นั้นผู้เล่นจะต้องใช้เนินกระโดด เมื่อผู้เล่นพบเนินให้กดกระโดดค้างไว้เพื่อบรรจุอากาศ จากนั้นปล่อยตรงจุดสูงสุดของเนินกระโดด ตัวละครจะกระโดดสูงขึ้นกว่าปกติและทำให้ผู้เล่นมีโอกาสสร้างกลเม็ด โดยการสร้างกลเม็ดในเกมนี้ทำได้โดยการกดปุ่มทิศทางทั้ง 4 ด้าน ตัวละครก็จะสร้างท่าทางตามกลเม็ดเอง และเมื่อถึงพื้นเกมจะคำนวณคะแนนออกมา โดยขึ้นอยู่กับจำนวนกลเม็ดที่เล่น, ความสูง, ความเร็วและการลง (ถ้าลงผิดพลาดจะได้เกรด C) ซึ่งยิ่งเกรดดีก็จะเติมอากาศได้มากขึ้น นอกจากนั้นแล้วผู้เล่นสามารถเล่นกลเม็ดตามกำแพงโค้ง หรือเส้นทางลมของฝ่ายตรงข้ามก็ได้
เส้นทางลม.
ระหว่างที่ตัวละครต่างๆกำลังแข่งนั้นบางครั้งตัวละครที่เร็วมากจะสามารถสร้างเส้นทางลม (Turbelence) ไว้ โดยเส้นทางลมนี้ผู้เล่นคนอื่นๆสามารถใช้มันเพื่อเร่งความเร็วไล่ตามคู่แข่งได้ (ซึ่งคล้ายๆกับ Slipsteam ในเกมแข่งรถ)
กล่องไอเท็ม.
ในแต่ละสนามะมีกล่องไอเท็มให้ผู้เล่นได้เก็บซึ่งเพิ่มความได้เปรียบของผู้เล่น กล่องไอเท็มจะมีสองชนิดคือของข้างในแน่นอนและสุ่ม ซึ่งจะมีไอเท็มอยู่ 8 ชนิดได้แก่ แหวน, อากาศ, เกราะไฟฟ้า (สุ่ม), แหวน 100 วง, อากาศเต็ม, รองเท้า (สุ่ม), ลูกเหล็กช้าลง (สุ่ม), อมตะชั่วคราว (สุ่ม)
เพลงเปิดในเกม"โซนิคไรเดอร์ส"บรรเลงโดยวง Runblebee ในชื่อเพลง "Sonic Speed Riders" ซึ่งโดยปกติแล้วเกมโซนิคเกือบทุกเกมบนเครื่องเกมคอนโซล (ไม่นับโซนิคชัฟเฟิล) มักจะมีวง Crush 40 มาเล่นเพลงเปิดให้
007 พยัคฆ์ร้ายดับแผนครองโลก
007 พยัคฆ์ร้ายดับแผนครองโลก  ป็นภาพยนตร์แนวสายลับฉายเมื่อปี ค.ศ. 1999 เป็นภาพยนตร์เรื่องที่สิบเก้าใน ภาพยนตร์ชุด "เจมส์ บอนด์" ที่สร้างโดย อีออนโปรดักชันส์ แสดงนำโดย เพียร์ซ บรอสแนน รับบทเป็น เจมส์ บอนด์ สายลับเอ็มไอ6 ครั้งที่สาม กำกับโดย ไมเคิล แอ็ปเต็ด ด้วยเนื้อเรื่องต้นฉบับและบทภาพยนตร์โดย นีล เพอร์วิส, รอเบิร์ต เวดและบรูซ เฟียร์สตีน อำนวยการสร้างโดย ไมเคิล จี. วิลสันและบาร์บารา บรอคโคลี ชื่อเรื่องของภาพยนตร์นำมาจาก ตราประจำครอบครัวของบอนด์ที่สร้างให้ 007 ในนวนิยาย "ออนเฮอร์แมจิสตีส์ซีคริตเซอร์วิซ" เมื่อปี ค.ศ. 1963
ในภาพยนตร์ มหาเศรษฐี เซอร์ รอเบิร์ต คิง ถูกลอบสังหารโดยผู้ก่อการร้าย เรนาร์ด ทำให้บอนด์ได้รับมอบหมายให้ปกป้องลูกสาวของคิง อีเลกตรา ซึ่งก่อนหน้านี้เธอถูกจับเรียกค่าไถ่โดยเรนาร์ด ระหว่างภารกิจ บอนด์พบแผนการที่ทำให้ราคาน้ำมันเพิ่มสูงขึ้น ด้วยการทำให้เกิดภัยพิบัตินิวเคลียร์ในน่านน้ำของอิสตันบูล
ภาพยนตร์ถ่ายทำที่ประเทศสเปน, ฝรั่งเศส, อาเซอร์ไบจาน, ตุรกีและสหราชอาณาจักร ฉากภายในถ่ายทำที่ ไพน์วูดสตูดิโอส์ ภาพยนตร์ได้รับการตอบรับที่หลากหลายจากนักวิจารณ์ โดยโครงเรื่องและการแสดงของ เดนิส ริชาร์ดส์ มักตกเป็นเป้าหมายของการถูกวิพากษ์วิจารณ์ "007 พยัคฆ์ร้ายดับแผนครองโลก" ทำเงิน 361.8 ล้านดอลลาร์สหรัฐทั่วโลก เป็นภาพยนตร์บอนด์เรื่องแรกที่สร้างโดยอีออน ที่จัดจำหน่ายโดย เมโทร-โกลด์วิน-เมเยอร์ แทนที่ ยูไนเต็ดอาร์ตทิสต์ส ซึ่งเป็นเจ้าของและผู้จัดจำหน่ายเดิมของแฟรนไชส์ภาพยนตร์
เรื่องราวการผจญภัยของ 007 ครั้งนี้ เริ่มต้นนอกพิพิธภัณฑ์กักเกนไฮม์ในบิลบาโฮ สเปน ตามด้วยการขับเรือด้วยความเร็วสูงไปตามแม่น้ำเธมส์ในกรุงลอนดอน และดำเนินต่อเนื่องไปยังที่ราบสูงในสก็อตแลนด์ ก่อนที่ เจมส์ บอนด์ (เพียร์ส บรอสแนน) จะรอดชีวิตท่ามกลางหิมะที่ทลายลงมาบนเทือกเขาคอเคซัส และระเบิดนิวเคลียร์ท่ามกลางท่อส่งน้ำมันที่มีอยู่มากมายในตุรกี
บอนด์พยายามคุ้มครอง อเล็กตร้า (โซฟี มาโซ) ลูกสาวคนสวยของ เซอร์ โรเบิร์ต คิงส์ นักธุรกิจน้ำมันผู้มีอิทธิพลที่ถูกลอบฆ่า ให้พ้นจากผู้ก่อการร้ายระดับชาติชื่อกระฉ่อน โดยมี ดร.คริสต์มาส โจนส์ (เดนิส ริชาร์ดส์) ผู้เชี่ยวชาญอาวุธนิวเคลียร์อยู่เคียงข้าง ทำให้บอนด์ต้องเดินทางไปยังทะเลสาบแคสเปียนและกรุงอิสตันบุล ซึ่งทำให้เขาพบกับศัตรูคนก่อน ที่บัดนี้กลายเป็นพันธมิตรกับเขา และต้องเผชิญกับการตกอยู่ในที่แคบ ภายในเรือดำน้ำนิวเคลียร์ใต้พื้นผิวของช่องแคบบอสฟอรัส
ดาย อนัทเธอร์ เดย์ 007 พยัคฆ์ร้ายท้ามรณะ